
ŠIAULIŲ MIESTO SAVIVALDYBĖS ADMINISTRACIJOS
SOCIALINIŲ PASLAUGŲ SKYRIUS

Šiaulių miesto savivaldybės tarybai

DĖL ŠIAULIŲ MIESTO SAVIVALDYBĖS TARYBOS 2023 M. GRUODŽIO MĖN. 21 D. SPRENDIMO NR. T-471„DĖL MAKSIMALIŲ SOCIALINĖS PRIEŽIŪROS PASLAUGŲ IŠLAIDŲ FINANSAVIMO ŠIAULIŲ MIESTO GYVENTOJAMS DYDŽIŲ NUSTATYMO“ PAKEITIMO
AIŠKINAMASIS RAŠTAS

2024-11-25
Šiauliai


Sprendimo projekto tikslas – įgyvendinant LR socialinių paslaugų įstatymo ir poįstatyminių teisės aktų reikalavimus, bei įvertinę Socialinės priežiūros departamento prie Socialinės apsaugos ir darbo ministerijos pateiktas savivaldybėse pirktas ar finansuotas vidutines socialinių paslaugų kainas, kurias savivaldybės turi naudoti organizuodamos socialinių paslaugų finansavimą, parengėme tarybos sprendimo projektą dėl maksimalių išlaidų finansavimo už socialinės priežiūros paslaugas Šiaulių miesto gyventojams dydžių nustatymo.

Lietuvos Respublikos Socialinių paslaugų įstatymo (toliau - Įstatymas) 41 straipsnio 1 dalyje numatyta, kad socialinės paslaugos finansuojamos iš valstybės, savivaldybių biudžetų lėšų, socialinių paslaugų įstaigų lėšų, Europos Sąjungos struktūrinių fondų, užsienio fondų, paramos (aukų), asmens (šeimos) mokėjimų už socialines paslaugas ir kitų lėšų.
Socialinės priežiūros, laikino atokvėpio paslaugos akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl socialinės priežiūros, laikino atokvėpio paslaugos akreditavimo tvarkos aprašo patvirtinimo“, 23 punkte numatyta, kad įstaigos, fiziniai asmenys, teikiantys akredituotas socialines paslaugas, finansuojami Įstatymo nustatyta tvarka.
Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Socialinės apaugos ir darbo ministro 2024 m. birželio 25 d. įsakymu Nr. A1-426 „Dėl Socialinių paslaugų finansavimo ir lėšų apskaičiavimo metodikos patvirtinimo“  (toliau – Metodika) 38 punkte nustatyta, skelbiamą informaciją apie vidutines socialinių paslaugų kainas ir medianą savivaldybių administracijos gali naudoti nustatydamos maksimalų socialinės priežiūros, laikino atokvėpio paslaugos ir socialinės globos išlaidų finansavimo savo teritorijos gyventojams dydį ir organizuodamos socialinių paslaugų pirkimą bei finansavimą. 
Lietuvos Respublikos Socialinės apsaugos ir darbo ministro 2020 m. gruodžio 8 d. įsakymu Nr. A1-1232 „Dėl savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ (toliau – Aprašas) patvirtinto Aprašo 5 punkte nustatyta, kad savivaldybės administracija socialinės priežiūros paslaugoms finansuoti skiria ne mažesnę nei Apraše nurodyta bazinės socialinės išmokos dydžio sumą per mėnesį.
Šiaulių miesto savivaldybės tarybos 2023 m. gruodžio 21 d. sprendimu Nr. T-471 „Dėl Maksimalių socialinės priežiūros paslaugų išlaidų finansavimo Šiaulių miesto gyventojams dydžių nustatymo“ patvirtinti maksimalių socialinės priežiūros paslaugų išlaidų finansavimo Šiaulių miesto gyventojams dydžiai.
LR Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2024 m. gegužės 30 d. įsakymu Nr. A1-375 „Dėl socialinių paslaugų katalogo patvirtinimo“, nuo 2024 m. liepos 1 d. patvirtintos naujos - socialinių dirbtuvių paslauga ir laikino atokvėpio paslauga.
Vadovaujantis Šiaulių miesto savivaldybės mero 2024 m. rugpjūčio 23 d. potvarkiu Nr. M – 1053 „Dėl socialinės priežiūros ir laikino atokvėpio paslaugų akreditavimo ir organizavimo Šiaulių misto savivaldybėje“ atlikus socialinės priežiūros paslaugų akreditacija, gavus asmens (-ų) prašymą ir priėmimus sprendimą, turime sudaryti finansavimo sutartis su minėtas paslaugas teikiančiomis įstaigomis, todėl turime patvirtinti maksimalius socialinės priežiūros paslaugų išlaidų finansavimo Šiaulių miesto gyventojams dydžius. Minėti finansavimo dydžiai apskaičiuoti, atsižvelgiant į Socialinės priežiūros departamento prie Socialinės apsaugos ir darbo ministerijos pateiktas vidutines socialinių paslaugų kainas, kurias savivaldybės turi naudoti organizuodamos socialinių paslaugų finansavimą, bei atsižvelgiant į socialinės priežiūros paslaugas teikiančių įstaigų, konkrečiai paslaugai teikti, reikiamą darbuotojų skaičių. 
Vadovaudamiesi socialinės priežiūros paslaugas reglamentuojančiais teisės aktais, įvertinę socialinės priežiūros paslaugas teikiančių įstaigų paslaugų kainas, parengėme šį tarybos sprendimo projektą.

	Keičiamos 1.7 p. patvirtintos vaikų dienos socialinė priežiūros kainos ir jos išdėstomos taip:
. vaikui – vieno mėnesio kaina 0,8 bazinės socialinės išmokos dydžio (buvo 50,00 Eur);
. vaikui su negalia – vieno mėnesio kaina 1,7 bazinės socialinės išmokos dydžio (buvo 82,50 Eur.
	Keičiamas 1.2 papunktis ir jis išdėstomas taip:
. Socialinių įgūdžių ugdymas, palaikymas ir (ar) atkūrimas asmeniui (šeimai) – vienos valandos kaina 10,00 Eur.
	Teikiamos tvirtinti 2 naujos kainos:
. Socialinių dirbtuvių paslauga – vienos valandos kaina 3,20 Eur;
. Laikinas atokvėpio paslauga:
. asmeniui (šeimai) – vienos valandos asmens namuose kaina – 10,0 Eur;
 asmeniui (šeimai) – vienos paros institucijoje kaina – 44,00 Eur.“ 
	3 punkte nustatoma, kad sprendimas įsigalioja 2025 metų sausio 1 d.

Teigiamos: bus įgyvendinami teisės aktai, reglamentuojantys socialinės priežiūros ir laikino atokvėpio paslaugų akreditavimą, ir finansuojamos įstaigos teikiančios minėtas paslaugas Šiaulių m. gyventojams. Patvirtinus maksimalius socialinės priežiūros paslaugų išlaidų finansavimo Šiaulių miesto gyventojams dydžius, galėsime tinkamai planuoti lėšas socialinėms priežiūros ir laikino atokvėpio paslaugoms finansuoti.
Priėmus sprendimą neigiamų pasekmių nenumatoma.
Priėmus sprendimą, keičiami ar pripažįstami negaliojančiais teisės aktai. 
Sprendimui įgyvendinti reikalingi priimti papildomi teisės aktai.
Sprendimui įgyvendinti nereikės priimti papildomų teisės aktų.

Akredituotoms socialinės priežiūros ir laikino atokvėpio paslaugoms reikalingas lėšas 2025 m. biudžete suplanavome pagal šiuo metu paslaugas gaunančių asmenų skaičių ir 2024 m. gruodžio mėnesio įstaigų nustatytas kainas, todėl metų eigoje gali būti, kad reikės papildomų lėšų, tačiau tikslios sumos šiuo metu negalime apskaičiuoti, nes 2025 m. sausio – vasario mėn. keičiasi asmenų gaunamos pajamos, tad didės ir jų apmokama suma už gaunamas paslaugas. 
Sprendimo projekto antikorupcinis vertinimas atliekamas.
Numatomo teisinio reguliavimo poveikio vertinimas neatliekamas.
Sprendimo projektą parengė Socialinių paslaugų skyrius. Tiesioginis rengėjas – Socialinių paslaugų skyriaus patarėja – Lina Lašinė, tel.+370 6 38 64 90, iniciatorius – Socialinių paslaugų skyriaus vedėja – Ramutė Pilypienė. 

